LHK พุ่งกระฉูด 20% รับงบปี 64/65 กำไรทะลัก 108% แตะ 211 ลบ. พ่วงแจกปันผล 0.40 บ.
LHK พุ่งกระฉูด 20% รับผลงานปี 64/65 (สิ้นสุด 31 มี.ค.65) กำไรโตทะลัก 108% แตะ 211 ลบ. พ่วงแจกปันผล 0.40 บ. XD มิ.ย. จ่าย 10 ส.ค.65
LHK พุ่งกระฉูด 20% รับผลงานปี 64/65 (สิ้นสุด 31 มี.ค.65) กำไรโตทะลัก 108% แตะ 211 ลบ. พ่วงแจกปันผล 0.40 บ. XD มิ.ย. จ่าย 10 ส.ค.65
26 พ.ค. 2565

ผู้สื่อข่าวรายงานว่า วันนี้(26พ.ค.65) บริษัท โลหะกิจ เม็ททอล จำกัด (มหาชน) หรือ LHK ณ เวลา 10:24 น. อยู่ที่ระดับ 5.35 บาท บวก 0.89 บาท หรือ 19.96% ด้วยมูลค่าซื้อขาย 66.38 ล้านบาท

โดยบริษัทรายงานผลประกอบการงวดประจำปี 2565 (สิ้นสุดวันที่ 31 มีนาคม 2565) มีกำไรสุทธิในส่วนของผู้ถือหุ้น บริษัทใหญ่จำนวน 211.68 ล้านบาท เพิ่มขึ้น 110.32 ล้านบาทหรือเพิ่มขึ้นร้อยละ 108.8 โดยยอดขายเพิ่มขึ้นมาก และกำไรสุทธิเพิ่มขึ้นเมื่อเทียบผลประกอบการช่วงเดียวกันของปีก่อน ซึ่งมีผลกำไรสุทธิ 101.36 ล้าน

ทั้งนี้เป็นผลมาจากเศรษฐกิจเริ่มมีการฟื้นตัว เนื่องจากมีการกระจายวัคซีนอย่างทั่วถึง มาตรการกระตุ้นเศรษฐกิจของรัฐบาล และ ตัวเลขการส่งออกที่ดีขึ้น เมื่อเทียบกับช่วงเดียวกันปีที่แล้ว ที่ได้รับผลกระทบอย่างหนักจากการระบาดของโควิด19 รวมถึงสินค้าสเตนเลสและโลหะอื่นๆมีราคาตามตลาดโลกที่สูงขึ้นอย่างมากในช่วงปีที่ผ่านมาตามสถานการณ์การค้า ทั่วโลกที่ผ่อนคลายมากขึ้น
จึงทำให้สินค้าประเภทโลหะและอโลหะต่างๆของบริษัทที่จำหน่ายให้กับลูกค้าใน ช่องทางต่างๆ ได้รับประโยชน์ในแง่ของยอดขายและกำไรขั้นต้นไปด้วย รวมถึง ผู้ผลิตท่อไอเสียรถยนต์ ได้กลับมามี ยอดจำหน่ายสูงขึ้นและมียอดผลิตในปริมาณที่สูงเพื่อสนับสนุนการขายและเพื่อชดเชยสินค้าคงเหลือที่ลดลงในปี ก่อนหน้านี้
ทั้งนี้อุตสาหกรรมรถยนต์กลับมาฟื้นตัวอย่างมากในไตรมาสล่าสุด โดยเฉพาะยอดการผลิตเพื่อขายใน ประเทศที่เริ่มมีสัญญาณการฟื้นตัว โดยยอดขายจากสินค้าท่อไอเสียรถยนต์ที่สูงขึ้นเป็นสินค้าที่มีกำไรขั้นต้นที่ดี ประกอบกับอุตสาหกรรมเครื่องใช้ไฟฟ้าเริ่มมีแนวโน้มที่ดีขึ้น ความต้องการสินค้าในตลาดโลก ที่สูงขึ้นอย่างต่อเนื่อง
นอกจากนี้ LHK ได้ประกาศจ่ายปันผล เป็นเงินสดในอัตรา 0.45 บาทต่อหุ้น งวดดำเนินงานวันที่ 1 ต.ค. 2564 ถึงวันที่ 31 มี.ค. 2565 กำหนดวันที่ไม่ได้รับสิทธิปันผล (XD) ในวันที่ 9 มิ.ย.2565 และกำหนดจ่ายในวันที่ 10 ส.ค.2565